

Na temelju članka 77. Zakona o znanstvenoj djelatnosti i visokom obrazovanju (NN 123/03, 198/03, 105/04, 174/04, 2/07, 46/07, 45/09, 63/11, 94/13, 139/13, 101/14, 60/15 i 131/17) i članka 100. Statuta Sveučilišta u Splitu, a sukladno Odluci Senata Sveučilišta u Splitu o Natječaju KLASA:………………., URBROJ:………………………….
od……………2021. godine, Sveučilište u Splitu raspisuje

NATJEČAJ
za upis studenata u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija u akademsku godinu 2021./2022.

	OPĆI DIO

I. OSNOVNO
1. Ovim Natječajem (u daljnjem tekstu: Natječaj) određuju se uvjeti prijave i upisa u I. godinu preddiplomskog sveučilišnog, integriranog preddiplomskog i diplomskog sveučilišnog te preddiplomskog stručnog studija na Sveučilište u Splitu u statusu redovitih i izvanrednih studenata u akademsku godinu 2021./2022. 
2. Na Natječaj se mogu prijaviti osobe oba spola. Riječi i pojmovni sklopovi koji se koriste u Natječaju, a koji imaju rodno značenje, bez obzira jesu li korišteni u muškom ili ženskom rodu odnose se na jednak način na muški i ženski rod.
3. Razredbeni postupak za upis provodi se na način naveden na mrežnoj stranici www. postani-student.hr.
4. Pravo upisa na studij pristupnici ostvaruju, u pravilu, ovisno o broju postignutih bodova u razredbenom postupku iz točke 3.
5. Pravo prednosti u smislu upisa na studij u statusu redovitih studenata izvan odobrene upisne kvote, pod uvjetom da polože državnu maturu (osim ako u posebnom dijelu natječaja nije drugačije propisano odnosno ako ne postoji poseban razredbeni postupak i bodovni prag) te zadovolje eventualne dodatne provjere znanja, vještina i sposobnosti, ostvaruju:
· hrvatski branitelji iz Domovinskoga rata
· hrvatski ratni vojni invalidi (HRVI) iz Domovinskoga rata
· djeca smrtno stradalih, zatočenih ili nestalih branitelja iz Domovinskog rata i 100%-tnih HRVI Domovinskoga rata I. skupine 
· djeca osoba poginulih, umrlih ili nestalih pod okolnostima iz čl. 6., 7. i 8. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19; u daljnjem tekstu: Zakon) 
· [bookmark: _Hlk69202265]djeca civilnih invalida rata čije je oštećenje organizma nastalo pod okolnostima iz čl. 8. Zakona
· djeca mirnodopskih vojnih i civilnih invalida rata I. skupine sa stopostotnim oštećenjem organizma nastalo pod okolnostima iz čl. 6., 7. i 8. Zakona
· osobe sa 60 % i više tjelesnog oštećenja (prema „Rješenju Hrvatskoga zavoda za mirovinsko osiguranje“)
· osobe s 2. do 4. stupnjem težine invaliditeta sukladno „Listi težine i vrste invaliditeta- oštećenja funkcionalnih sposobnosti“, s invaliditetom čija se oštećenja nalaze na „Listi oštećenja organizma - Listi I (prema Nalazu i mišljenju Zavoda za vještačenje, profesionalnu rehabilitaciju i zapošljavanje osoba s invaliditetom) 

6. Potvrde kojima se dokazuje pripadnost jednoj od kategorija iz točke 5. moraju biti izdane u Republici Hrvatskoj i dostavljaju se (u izvorniku ili ovjerenoj preslici) najkasnije do roka navedenog u kalendaru, zasebno za svaki upisni rok, isključivo preporučenom poštom.
7. Potvrde iz točke 6. dostavljaju se na adresu: Agencija za znanost i visoko obrazovanje, Središnji prijavni ured, Donje Svetice 38, 10000 Zagreb.
8. Temeljem potpisanog Sporazuma Središnjeg državnog ureda za Hrvate izvan Republike Hrvatske i Sveučilišta u Splitu od 6. svibnja 2019., Senat Sveučilišta u Splitu donosi Odluku o kriterijima za upis u posebnoj kvoti na preddiplomske i integrirane preddiplomske i diplomske studije Sveučilišta u Splitu za Hrvate izvan Republike Hrvatske, u akademskoj godini 2021./2022.
Navedena odluka odnosi se na dvije kategorije definirane člankom 2. Zakona o odnosima Republike Hrvatske s Hrvatima izvan Republike Hrvatske (NN 124/11, 16/12): 
- na pripadnike hrvatske manjine u europskim državama (hrvatska manjina)
- na Hrvate iseljenike u prekomorskim i europskim državama i njihove potomke (hrvatsko iseljeništvo/dijaspora).
Prijavu, razredbeni postupak te rangiranje ovih kandidata provode sastavnice Sveučilišta. 

9. Točke 1. - 8. su valjane, osim ako na gore naznačenim mrežnim stranicama ili drugim relevantnim informacijskim platformama nisu ili ne budu navedena drugačija proceduralna uputstva nadležnih tijela.

II. PRIJAVE ZA UPIS I RAZREDBENI POSTUPAK
1. Prijave za upis na studij obavljaju se na mrežnoj stranici www.postani-student.hr putem koje se pristupa Nacionalnom informacijskom sustavu prijava na visoka učilišta (NISpVU), sustavu pomoću kojeg kandidati prijavljuju polaganje ispita državne mature i prijavljuju se za upis na odabrane studije. 
2. Za pristupnike koji završavaju srednjoškolsko obrazovanje u Republici Hrvatskoj u šk. god. 2020./2021. dokumente i podatke u sustav NISpVU unosi Središnji prijavni ured Agencije za znanost i visoko obrazovanje. Pristupnici koji su završili srednjoškolsko obrazovanje u Republici Hrvatskoj prije 2010. godine, kao i oni koji su srednjoškolsko obrazovanje završili u inozemstvu dužni su Središnjem prijavnom uredu predati traženu dokumentaciju radi upisa podataka u sustav NISpVU (www.studij.hr/sve-o-prijavama).
3. Svi su pristupnici dužni provjeriti ispravnost svojih dokumenata i podataka unesenih u NISpVU te u slučaju netočnosti zatražiti njihovo ispravljanje.
4. Dodatne provjere posebnih znanja, vještina i sposobnosti za upis na pojedine studije Sveučilišta u Splitu provode sastavnice/samostalni studiji Sveučilišta u Splitu prema uvjetima u Posebnom dijelu Natječaja. Prijavu za dodatne provjere posebnih znanja vještina i sposobnosti kandidati su, osim u NISpVU sustavu (putem stranice www.postani-student.hr), obvezni podnijeti i izravno sastavnici/samostalnom studiju Sveučilišta u Splitu.
5. Rezultate državnih i nekih međunarodnih natjecanja, koji se vrednuju za upis na pojedine studije prema uvjetima u Posebnom dijelu Natječaja, unosi u NISpVU Središnji prijavni ured. Podatke o gradskim, županijskim, ostalim međunarodnim natjecanjima i svim ostalim natjecanjima koja vrednuju neke sastavnice/samostalni studiji Sveučilišta u Splitu, u sustav unose same sastavnice/samostalni studiji Sveučilišta u Splitu. Pristupnici su dužni dokaze o sudjelovanjima na istima dostaviti sastavnicama/samostalnim studijima do propisanog roka.
6. Točke 1. - 5. važe, osim ako na gore naznačenim mrežnim stranicama ili drugim relevantnim platformama nisu ili ne budu navedena drugačija proceduralna uputstva nadležnih tijela.

III. TROŠKOVI DODATNIH PROVJERA ZNANJA, VJEŠTINA I SPOSOBNOSTI
Sastavnice/samostalni studiji Sveučilišta u Splitu za akademsku godinu 2021./2022. svojim aktima propisuju iznose troškova koje studenti plaćaju za eventualne dodatne provjere znanja, vještina i sposobnosti, što se navodi u Posebnom dijelu Natječaja.

IV. PARTICIPACIJA STUDENATA U TROŠKOVIMA STUDIJA/ŠKOLARINA
1. Pitanja participacije studenata u troškovima studija/školarina uređena su Odlukom Senata Sveučilišta u Splitu KLASA: 003-08/19-05/00032, URBROJ: 2181-202-03-01-20-0004, od 16. srpnja 2020. godine, čiji tekst je sastavni dio Natječaja. 
2. Studenti posebnih studija koji se u potpunosti izvode na engleskom jeziku te izvanredni studenti plaćaju posebne iznose participacije/školarine sukladno aktima sastavnica /samostalnih studija Sveučilišta u Splitu što se navodi u Posebnom dijelu Natječaja. 

V. UPISI
1. Svi pristupnici za upis na pojedini studij rangiraju se prema ostvarenim bodovima u razredbenom postupku koji se provodi u okviru državne mature te eventualnim dodatnim provjerama znanja, vještina i sposobnosti. 
2. Pravo na upis stječu pristupnici koji putem sustava Nacionalnog informacijskog sustava prijave na visoka učilišta (NISpVU) potvrde namjeru upisa na odabrani studij prema redoslijedu na rang-listi do popunjavanja upisne kvote.
3. Osobe s pravom izravnog upisa koje su na razredbenom postupku: 
· rangirane unutar upisne kvote, upisuju se unutar upisne kvote
· rangirane izvan upisne kvote, upisuju se izvan upisne kvote
4. Upisi u ljetnom razredbenom roku obavljat će se u pravilu tijekom srpnja 2021. godine, a u jesenskom razredbenom roku u pravilu tijekom rujna 2021. godine, osim ako nadležna tijela ne naknadno ne odrede drugačije rokove.
5. Pristupnik koji ne iskoristi pravo na upis u roku u kojem je to pravo stekao gubi pravo upisa.
6. Pristupnici prije upisa obvezno podmiruju upisninu.
7. Detalji o upisima na pojedine studije nalaze se u Posebnom dijelu Natječaja.
8. Za upis je potrebno priložiti sljedeće dokumente:
· izvornik (original) rodnog lista ili elektronički zapis državnih matica koji je izdan putem servisa e- Građani 
· dokaz o završenom srednjoškolskom obrazovanju (nije potrebno za studente prijavljene preko NISpVU)
· dvije fotografije veličine 35mm x 45mm
· presliku važeće osobne iskaznice (ne treba je ovjeravati) uz predočenje izvornika (originala). Ako pristupnik nema važeću osobnu iskaznicu, treba donijeti potvrdu o prebivalištu. 
· dokaz kojim se potvrđuje uplata upisnine u iznosu od 400,00 kn
· dokaz kojim se potvrđuje uplata godišnje participacije/dijela godišnje participacije u troškovima studija, sukladno odluci sastavnice/samostalnog studija Sveučilišta u Splitu (za izvanredne studente i druge pristupnike koji su obvezni plaćati participaciju)
· dokaz o statusu osobe s odobrenim stalnim boravkom
· dokumente koje posebno traži pojedina sastavnica/samostalni studij

VI. UPISNINA
Studenti plaćaju upisninu u iznosu od 400,00 kn.

